**NOTA INFORMATIVĂ**

**La proiectul Hotărârii Guvernului cu privire la inițierea negocierilor asupra proiectului Acordului-cadru de împrumut dintre Republica Moldova și Banca de Dezvoltare a Consiliului Europei pentru realizarea proiectului „Răspuns de Urgență la COVID-19 şi Suport pentru Întreprinderile Micro, Mici și Mijlocii” și acordarea împuternicirilor pentru negocierea acestuia**

|  |
| --- |
| 1. ***Denumirea autorului și, după caz, a participanților la elaborarea proiectului***
 |
| Proiectul Hotărârii Guvernului cu privire la inițierea negocierilor asupra proiectului Acordului-cadru de împrumut dintre Guvernul Republicii Moldova și Banca de Dezvoltare a Consiliului Europei pentru realizarea proiectului „***Răspuns de Urgenţă la COVID-19 şi Suport pentru Întreprinderile Micro, Mici și Mijlocii***” şi acordarea împuternicirilor pentru negocierea acestuia a fost elaborat de către Ministerul Finanţelor.  |
| 1. ***Condițiile ce au impus elaborarea proiectului de act normativ și finalitățile urmărite***
 |
| În situația de urgență actuală privind pandemia de COVID-19, Banca de Dezvoltare a Consiliului Europei (CEB) s-a angajat să ofere finanțare flexibilă și în timp util țărilor membre, întru consolidarea sistemului de sănătate publică și atenuarea impactului socio-economic al pandemiei. În acest sens, întru asigurarea unui răspuns eficient și prompt la necesitățile sistemului de sănătate al Republicii Moldova în lupta cu COVID-19, precum și consecințele acestuia, Guvernul Republicii Moldova a înaintat în adresa CEB un demers prin care și-a exprimat interesul în contractarea unui împrumut în valoare estimativă de până la 70 milioane Euro.Proiectul propus va fi structurat în ***2 componente***:1. ***Componenta Sănătate*** – 40 mil. Euro, urmează a finanța următoarele tipuri de cheltuieli: achiziția, în cadrul procedurilor de urgență, a echipamentelor medicale și materiale consumabile, reabilitarea și transformarea spațiilor/unităților medicale, mobilizarea de expertiză suplimentară, întru asigurarea măsurilor de răspuns de urgență la COVID-19.
2. ***Componenta Suport pentru Întreprinderile Micro, Mici și Mijlocii*** - 30 mil. Euro, va oferi finanțare pentru capital circulant și nevoile de investiții ale IMMM-urilor afectate de criză, ajutându-le să păstreze locuri de muncă viabile.

Entitatea implementatoare a componentei Sănătate este desemnată *Ministerul Sănătății, Muncii şi Protecției Sociale*, prin intermediul Unității speciale create în acest sens. Componenta Suport pentru Întreprinderile Micro, Mici și Mijlocii va fi implementată de către *Directoratul Liniei de Credit (DLC)* prin recreditarea beneficiarilor finali prin intermediul instituțiilor financiare participante.Guvernul Republicii Moldova estimează ca resursele financiare din cadrul împrumutului să acopere cheltuielile aferente COVID-19 în perioada bugetară 2020-2022. În consecință, data limită de debursare este stabilită la 30.06.2022.Maturitatea maximă aferentă creditului pentru componenta Sănătate este de *15 ani* și *7 ani* pentru componenta Suport pentru Întreprinderile Micro, Mici și Mijlocii. |
| 1. ***Descrierea gradului de compatibilitate pentru proiectele care au scop armonizarea legislației naționale cu legislația Uniunii Europene***
 |
| Proiectul de hotărâre nu are drept scop armonizarea legislației naționale cu legislația Uniunii Europene. |
| 1. ***Principalele prevederi ale proiectului și evidențierea elementelor noi***
 |
| Proiectul Hotărârii Guvernului cu privire la inițierea negocierilor asupra proiectului Acordului-cadru de împrumut dintre Republica Moldova şi Banca de Dezvoltare a Consiliului Europei pentru realizarea proiectului „***Răspuns de Urgenţă*** **la** ***COVID-19 şi Suport pentru Întreprinderile Micro, Mici și Mijlocii***” şi acordarea împuternicirilor pentru negocierea acestuia, are drept scop negocierea şi obținerea resurselor financiare necesare oferirii unui sprijin imediat sistemului de sănătate din Republica Moldova în lupta cu focarul de COVID-19, cu accent pe consolidarea capacităților tehnice al acestuia, precum şi susținerea IMMM-urilor afectate de criză. |
| 1. ***Fundamentarea economico-financiară***
 |
| Acordul-cadru de împrumut dintre Republica Moldova şi Banca de Dezvoltare a Consiliului Europei pentru realizarea proiectului „***Răspuns de Urgenţă la COVID-19 şi Suport pentru Întreprinderile Micro, Mici și Mijlocii***” prevede acordarea unui împrumut Guvernului Republicii Moldova în valoare de 70 milioane Euro.Ponderea finanțării CEB constituie maximum 90%. În cadrul componentei *Sănătate*, Guvernul va co-finanța cheltuielile rămase cu resurse financiare din partea comunității partenerilor de dezvoltare, iar în cadrul componentei *Suport pentru Întreprinderile Micro, Mici și Mijlocii*, contribuția Guvernului va constitui resursele revolving ale DLC din proiecte similare destinate Întreprinderilor Micro, Mici și Mijlocii, finanțate de alți creditori internaționali.Suplimentar, în procesul de rectificare a *Legii bugetului de stat pentru anul 2020* au fost planificate resursele şi cheltuielile necesare pentru inițierea proiectului curent în anul 2020.Alte aspecte aferente proiectului dar şi condițiile financiare aferente creditului urmează a fi negociate de către delegația împuternicită în acest sens. Actualmente, proiectul Acordului-cadru, se află la etapa de definitivare de către CEB. |
| 1. ***Modul de încorporare a actului în cadrul normativ în vigoare***
 |
| Adoptarea Proiectului Hotărârii Guvernului cu privire la inițierea negocierilor asupra proiectului Acordului-cadru de împrumut dintre Republica Moldova și Banca de Dezvoltare a Consiliului Europei pentru realizarea proiectului „***Răspuns de Urgenţă la COVID-19 şi Suport pentru Întreprinderile Micro, Mici și Mijlocii***” şi acordarea împuternicirilor pentru negocierea acestuia nu va necesita modificarea sau completarea unor alte acte normative în vigoare. |
| 1. ***Avizarea și consultarea publică a proiectului***
 |
| Luând în considerare prevederileAcordului-cadru de împrumut, proiectul de Hotărâre de Guvern urmează a fi fost supus avizării și consultărilor publice către instituțiile cointeresate***.***Totodată, conform prevederilor ***Legii nr.239/2008 privind transparența în procesul decizional***, proiectul Hotărârii Guvernului urmează a fi plasat pe pagina web oficială a Ministerului Finanțelor, la compartimentul Transparență Decizională, precum și pe portalul paticip.gov.md. |
| 1. ***Constatările expertizei de compatibilitate***
 |
| Nu necesită efectuarea expertizei de compatibilitate, dat fiind faptul că proiectul de hotărâre nu prezintă relevanță UE. |
| 1. ***Constatările expertizei juridice***
 |
| Luând în considerare prevederile Acordului-cadru de împrumut, proiectul de Hotărâre de Guvern urmează a fi fost supus expertizei juridice. |

**Viceprim-ministru,**

**Ministru al Finanțelor Serghei PUȘCUȚA**